રામ જાણે આ લીંબુ-મરચાં નો રિવાજ કયા યુગથી ચાલી આવતો હશે. પહેલું લીંબુ કયા આદમે ક્યાં અને ક્યારે બાંધ્યાં હશે, એની કોઈ ફાઇલ આપણી પાસે નથી. એ ફાઇલ ઉપર જ લીંબુ-મરચું બાંધવાનું રહી ગયું હોય, એવું પણ બને.. બાકી દશરથ રાજાના સમયમાં તો લીંબુ મરચાની પોટલી નહીં જ બંધાઈ હોય, એ સો ટકા સાચું. કારણ બાંધી હોત, તો મંથરાની બુરી નજરનું મેજિક ઝાઝું ચાલ્યું ન હોત. શ્રીરામ વનવાસને બદલે અયોધ્યાના આવાસમાં જ રહ્યા હોત.